Tuludeklaratsiooni esitamise aeg ja võimalused Tuludeklaratsiooni esitamise aeg on 1. jaanuarist 31. märtsini, kusjuures alates 15. veebruarist saab seda teha Interneti teel (Maksu- ja Tolliameti elektroonses teeninduskeskkonnas). Tuludeklaratsiooni on võimalik esitada ka paberil, kuid mugavam on seda teha Internetis, kuna tööandjad peavad andmed oma töötajatele makstud palga ja maksude kohta Maksu- ja Tolliametile esitama ning nii saab Maksu- ja Tolliamet deklaratsiooni Internetis juba ette ära täita. Kui oled nende andmetega nõus, jääb üle ainult deklaratsiooni esitamiseks üks hiireklõps teha.    Iga tulusaaja esitab tuludeklaratsiooni ise, see tähendab, et lapsevanem oma tuludeklaratsioonil lapse tulusid deklareerida ei saa.  Kui oled noorem kui 18aastane, siis peab  deklaratsioonile alla kirjutama kas ema, isa või seaduslik esindaja (hooldaja vmt).